Миро Млађеновић рођен је у Прњавору 1947. Био је главни и одговорни уредник „Гласа Српске“ и један је од ветерана бањолучког стрипа. Почео је као сарадник бањолучког дневног листа "Глас" 1976. Све је прошао - од ликовног сарадника до уредника, писца колумнисте, све до главног и одговорног уредника "Гласа српског" у ратним годинама. Млађеновић је био један од оснивача Српске демократске странке, а послије Одбрамбено-отаџбинског рата неко вријеме је обављао функцију помоћника министра одбране Републике Српске. Такође, био је један период и помоћник министра за информације у Влади Републике Српске. Био је оснивач и директор радија и телевизије "Свети Георгије" из Бања Луке. Оснивач је и недјељника "Коридор 7".